== Hofteatret ==
[[Københavns Slot]] havde et teater, men da Christiansborg skulle opføres, blev teatret udeladt af den stærkt religiøse og [[pietisme|pietistiske]] bygherre, [[Christian 6.]]. Siden begyndte [[Christian 7.]] at få opført forestillinger i spisesalen og til tider deltog han endda selv som skuespiller<ref name="hen">Hvidt, Ellehøj og Norn (red.):''Christiansborg Slot''. Folketingets Præsidium, 1975</ref>. Det udviklede sig så man i [[1766]] besluttede at indrette et egentligt slotsteater. Et rum, som var opført som seletøjslager over staldene i den østlige ridebanefløj, blev nu ombygget til teatersal. Rummet blev indrettet af arkitekten [[Nicolas-Henri Jardin]] og indviet i januar [[1767]]. Der kendes hverken billeder eller detaljerede beskrivelser af det. Rummet var tænkt til at blive brugt til både teater og balsal, og derfor kunne teatrets skrå brædder gøres lige<ref name="hen"/>.
Bygninger,_konstruktioner_og_anlæg Foreninger Organisationer